刘学箕
长句简敬叟季仙兼呈端夫申父晦仲
士生樗散甘嘉遯，頫首衡敢尤怨。
良朋益友肯顾临，讲贯渐摩笃辨。
年来瘖哑瓶守口，俗子污人如避箭。
论交谩说笑金兰，厚貌深情半识讪。
念君与我情不薄，一忝从游一亲眷。
朅来终日坐书楼，喜剧论文几昏旦。
曲生风味亦不恶，抵死绝交良可叹。
胸中磊磈政须渠，吻噪肠枯赖浇灌。
孟公旧不论升{左豆右斗}，惊座丰姿发奇观。
宣文博学子游子，秀楚翘英颖锋见。
呈虽不敏逐后尘，斩将搴旗共酣战。
祗今便造无何有，相与神期游汗漫。
既无三雅伯仲叔，不有巨杯觯角散。
请观管辂扬子云，欲作九原谁可唤。
酒不离唇元乃就，三{左豆右斗}顿倾辞绮粲。
二公洞达疏通豪，妙语仍烦下一转。
养浩堂中顒惠然，急吐才华染柔翰。